钦定古今图书集成/明伦汇编/人事典/第103卷 > 尔雅 > 《怀土赋》〈有序〉晋·陆机
## 钦定古今图书集成/明伦汇编/人事典/第103卷 > 尔雅 > 《怀土赋》〈有序〉晋·陆机

余去家渐久，怀土弥笃，方思之殷，何物不感，曲街委巷，罔不兴咏；水泉草木，咸足悲焉。故述斯赋。

“背故都之沃衍，适新邑之丘墟。遵黄川以葺宇，被苍
林而卜居。悼孤生之已晏，恨亲没之何速。排虚房而
永念，想遗尘其如玉。眇绵邈而莫觏，徒伫立其焉属。
感亡景于存没，惋𬯎年于拱木。悲顾盼而有馀，思俯
仰而自足。留兹情于江介，寄瘁貌于河曲。玩通川以
悠想，抚征辔而踯躅。伊命驾之徒勤，惨归途之良难。”
愍栖乌于南枝，吊离禽于别山。念庭树以悟怀，忆《路
草》以解颜。甘菫荼于饴茈，缔萧艾其如兰。神何寝而
不梦？形何兴而不言。